title: Komisijas lēmums (1983. gada 29. jūlijs) par to Austrālijas uzņēmumu sarakstu, kuri apstiprināti svaigas gaļas importēšanai Kopienā

text:
Svarīgs juridisks paziņojums

|

31983D0384

Oficiālais Vēstnesis L 222 , 13/08/1983 Lpp. 0036 - 0039 Speciālizdevums somu valodā: Nodaļa 3 Sējums 16 Lpp. 0193  Speciālizdevums spāņu valodā: Nodaļa 03 Sējums 28 Lpp. 0189  Speciālizdevums zviedru valodā: Nodaļa 3 Sējums 16 Lpp. 0193  Speciālizdevums portugāļu valodā Nodaļa 03 Sējums 28 Lpp. 0189

		Komisijas lēmums(1983. gada 29. jūlijs)par to Austrālijas uzņēmumu sarakstu, kuri apstiprināti svaigas gaļas importēšanai Kopienā(83/384/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 83/91/EEK [2], un jo īpaši tās 4. panta 1. punktu un 18. panta 1. punkta a) un b) apakšpunktu,tā kā trešo valstu uzņēmumiem nevar ļaut eksportēt svaigu gaļu uz Kopienu, ja vien tie neatbilst vispārējiem un īpašiem nosacījumiem, kas paredzēti Direktīvā 72/462/EEK;tā kā Austrālija saskaņā ar Direktīvas 72/462/EEK 4. panta 3. punktu ir nosūtījusi to uzņēmumu sarakstu, kuriem atļauts veikt eksportu uz Kopienu;tā kā Kopienas veiktajās pārbaudēs uz vietas ir noskaidrots, ka higiēnas standarti daudzos no šiem uzņēmumiem ir pietiekami un tādēļ tos var iekļaut saskaņā ar minētās direktīvas 4. panta 1. punktu izveidotajā to uzņēmumu pirmajā sarakstā, no kuriem var atļaut svaigas gaļas importu;tā kā citi Austrālijas ieteiktie uzņēmumi jāpārbauda atkārtoti, pamatojoties uz papildu informāciju attiecībā uz to higiēnas standartiem un to spēju ātri pielāgoties Kopienas tiesību aktiem;tā kā tikmēr, lai izvairītos no esošo tirdzniecības plūsmu straujas pārtraukšanas, šiem uzņēmumiem var uz laiku ļaut turpināt veikt svaigas gaļas eksportu uz tām dalībvalstīm, kas gatavas to pieņemt;tā kā tāpēc šis lēmums jāizskata atkārtoti un vajadzības gadījumā jāgroza, ņemot vērā šajā nolūkā veiktos pasākumus un izdarītos uzlabojumus;tā kā uz svaigas gaļas importu, ko veic šā lēmuma pievienotajā sarakstā minētie uzņēmumi, joprojām attiecas citi noteikumi un Līguma vispārīgie noteikumi; tā kā jo īpaši tādu atsevišķu kategoriju gaļas importam no trešām valstīm un reeksportam uz citām dalībvalstīm kā, piemēram, gaļa, kas sver mazāk par 3 kilogramiem, vai gaļa, kurā atrodami atsevišķu tādu vielu atlikumi, uz ko vēl neattiecas Kopienas noteikumi vai turpmāk saskaņojamie noteikumi, joprojām piemēro importētājas dalībvalsts veselības tiesību aktus, ievērojot arī Līguma vispārīgos noteikumus;tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pants1. Ar šo pielikumā minētos Austrālijas uzņēmumus apstiprina svaigas gaļas importēšanai Kopienā saskaņā ar minēto pielikumu.2. Šā panta 1. punktā minēto uzņēmumu svaigas gaļas importam joprojām piemēro citur paredzētos Kopienas veterināros noteikumus.2. pants1. Dalībvalstis aizliedz svaigas gaļas importu no uzņēmumiem, kas nav minēti pielikumā.2. Tomēr dalībvalstis var turpināt līdz 1984. gada 30. aprīlim atļaut svaigas gaļas importu no uzņēmumiem, kuri nav minēti lēmuma pielikumā, bet kurus 1983. gada 7. aprīlī saskaņā ar Direktīvas 72/462/EEK 4. panta 3. punktu oficiāli apstiprinājušas un ieteikušas Austrālijas iestādes, ja vien līdz 1984. gada 1. maijam saskaņā ar iepriekš minētās direktīvas 4. panta 1. punktu nav pieņemts lēmums par pretējo.Komisija šo uzņēmumu sarakstus nosūta dalībvalstīm.3. pantsŠo lēmumu piemēro no 1983. gada 1. oktobra.4. pantsŠo lēmumu pārskata un vajadzības gadījumā groza līdz 1984. gada 1. februārim.5. pantsŠis lēmums ir adresēts dalībvalstīm.Briselē, 1983. gada 29. jūlijāKomisijas vārdā —Komisijas loceklisPoul Dalsager[1] OV L 302, 31.12.1972., 28. lpp.[2] OV L 59, 5.3.1983., 34. lpp.--------------------------------------------------PIELIKUMSUZŅĒMUMU SARAKSTSUzņēmuma Nr. | Adrese |I.LIELLOPU GAĻAA.Lopkautuves un gaļas izciršanas telpas7 | CQME Pty. Ltd, Rockhampton, Queensland |135 | Blue Ribbon Export Division, Launceston, Tasmania |151 | Richardson's Meat Industries Ltd, Hobart, Tasmania |170 | Beef City Pty. Ltd, Purrawunda, Queensland |195 | R. J. Gilbertson Pty. Ltd, Longford, Tasmania |239 | Northern Cooperative Meat Company Ltd, Casino, New South Wales |243 | Warwick Bacon Company Ltd, Warwick, Queensland |294 | Teys Bros Pty. Ltd, Beenleigh, Queensland |525 | Tancred Bros, Beaudesert, Queensland |642 | Metro Meat Ltd, Cootamundra, New South Wales |751 | Tasmeats Ltd, Camdale, Tasmania |1352 | Lockyer Valley Abattoir, Grantham, Queensland |B.Lopkautuves3 | The Metropolitan Public Abattoir, Brisbane, Queensland |53 | Thomas Borthwick and Sons, Melbourne, Victoria |54 | H. W. Greenham and Sons, Pty. Ltd, Newport, Victoria |155 | Blaney County Council Abattoir, Blaney, New South Wales |218 | Northwest Exports Pty. Ltd, Inverell, New South Wales |533 | Charles David Pty. Ltd, Murray Bridge, South Australia |612 | Associated Meat Processors Pty. Ltd, Wodonga, Victoria |648 | E. G. Green and Sons, Harvey, Western Australia |761 | R. J. Gilbertson Pty. Ltd, Melbourne, Victoria |1265 | G. & K. O'Connor, Export Abattoir, Pty. Ltd, Pakenham, Victoria |1471 | South Australian Meat Corporation, Gepps Cross, South Australia |C.Gaļas izciršanas telpas1595 | R. J. Gilbertson Pty. Ltd, Melbourne, Victoria |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen, Pty, Ltd, Melbourne, Victoria |1889 | Webb Meat Exports, Pty. Ltd, Melbourne, Victoria |II.AITU GAĻAA.Lopkautuves un gaļas izciršanas telpas151 | Richardson's Meat Industries Ltd, Hobart, Tasmania |B.Lopkautuves155 | Blayney County Council Abattoir, Blayney, New South Wales |199 | Thomas Borthwick and Sons (Australasia) Ltd, Albany, Western Australia |423 | S. E. Meat (Aust.) Ltd, Naracoorte, Southern Australia |533 | Charles David Pty. Ltd, Murray Bridge, Southern Australia |612 | Associated Meat Processors Pty. Ltd, Wodonga, Victoria |642 | Metro Meat Ltd, Cootamundra, New South Wales |1027 | Linley Valley Meats Pty. Ltd, Wooroloo, Western Australia |1471 | South Australian Meat Corporation, Gepps Cross, Southern Australia |C.Gaļas izciršanas telpas1595 | R. J. Gilbertson Pty. Ltd, Melbourne, Victoria |1614 | Tatiara Meat Co. Pty. Ltd, Bordertown, Southern Australia |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen Pty. Ltd, Melbourne, Victoria |1889 | Webb Meat Exports Pty. Ltd, Melbourne, Victoria |III.GLABĀTAVAS(Tikai saldēta iepakota gaļa)45 | Corio Bay Freezers Pty. Ltd, North Geelong, Victoria |47 | Watson and Son Pty. Ltd, Brisbane, Queensland |84 | South Australian Meat Corporation, Gepps Cross, South Australia |132 | P & O Cold Storage Ltd, Brisbane, Queensland |149 | P & O Cold Storage Ltd, Melbourne, Victoria |156 | Snowboy Pty. Ltd, Sydney, New South Wales |198 | A.B. Oxford Pty. Ltd, Melbourne, Victoria |202 | Polar Cold Storage Co., Melbourne, Victoria |216 | T. A. Field, Port Alma, Queensland |253 | Australian Service Cold Storage Pty. Ltd, Sydney, New South Wales |274 C | Moss Vale Cold Store, Moss Vale, New South Wales |292 | Port of Portland Authority, Portland, Victoria |492 | W. Woodmason Cold Storage Pty. Ltd, Sydney, New South Wales |565 | Port Huon Fruit Juices Pty. Ltd, South Hobart, Tasmania |651 | Central Coast Coldstores, West Gosford, New South Wales |1013 | P & O Cold Storage Ltd, Perth, New South Wales |1025 | Port of Devonport Authority, Devonport, Tasmania |1025 A | S. P. Holman Ltd, Devonport, Tasmania |1057 | Marine Board of Burnie, Burnie, Tasmania |1060 | Port Adelaide Freezers Pty. Ltd, Port Adelaide, New South Wales |1168 | Frigmobile, Townsville, Queensland |1190 | Rego Cold Storage Pty. Ltd, Scoresby, Victoria |1258 | City Centre Cold Store, Sydney, New South Wales |1277 | Magdem Enterprises, Hobart, Tasmania |1289 | Port of Launceston Authority, Bell Bay, Tasmania |1379 | Doboy Cold Stores Pty. Ltd, Brisbane, Queensland |1380 | Port of Devonport Authority, Devonport, Tasmania |1439 | P & O Australia Ltd (Food City), Brisbane, Queensland |1467 | South Australian Cold Stores Ltd, Dry Creek, Southern Australia |1487 | Cold Stores of Australia Pty. Ltd, North Freemantle, Western Australia |1617 | Frigmobile, Cairns, Queensland |1625 | Schumacher Ice Cold Pty. Ltd, Brisbane, Queensland |1662 | A.B. Oxford Cold Storage Co. Pty. Ltd, Melbourne, Victoria |1692 | Marine Board of Burnie, Burnie, Tasmania |2095 | Frigmobile, Townsville, Queensland |2180 | P. Manettas Holdings Pty. Ltd, Sydney, New South Wales |2190 | Frigmobile, Pty. Ltd, Sydney, New South Wales |2325 | Adelaide Cold Stores Pty. Ltd, Cavan, Southern Australia |2514 | Wedgewood Pastries, Sydney, New South Wales |--------------------------------------------------


title: Padomes Lēmums (ES) 2016/2313 (2016. gada 8. decembris), ar ko pilnvaro konkrētas dalībvalstis Eiropas Savienības interesēs akceptēt Korejas Republikas pievienošanos 1980. gada Hāgas Konvencijai par starptautiskās bērnu nolaupīšanas civiltiesiskajiem aspektiem

text:
               20.12.2016

               LV

               Eiropas Savienības Oficiālais Vēstnesis

               L 345/59

         PADOMES LĒMUMS (ES) 2016/2313
   (2016. gada 8. decembris),
   ar ko pilnvaro konkrētas dalībvalstis Eiropas Savienības interesēs akceptēt Korejas Republikas pievienošanos 1980. gada Hāgas Konvencijai par starptautiskās bērnu nolaupīšanas civiltiesiskajiem aspektiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 81. panta 3. punktu saistībā ar 218. pantu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Eiropas Savienība bērnu tiesību aizsardzības veicināšanu ir izvirzījusi par vienu no saviem mērķiem, kā noteikts Līguma par Eiropas Savienību 3. pantā. Pasākumi bērnu aizsardzībai pret nelikumīgu aizvešanu vai aizturēšanu ir minētās politikas būtiska sastāvdaļa.

               (2)

               Padome ir pieņēmusi Regulu (EK) Nr. 2201/2003 (2) (“Briseles IIa regula”), kuras mērķis ir aizsargāt bērnus no nelabvēlīgās ietekmes, ko rada nelikumīga aizvešana vai aizturēšana, un izveidot procedūras, ar kurām paredzēts nodrošināt viņu ātru atpakaļatdošanu viņu pastāvīgās dzīvesvietas valstī, kā arī nodrošināt saskarsmes tiesību un aizgādības tiesību aizsardzību.

               (3)

               Briseles IIa regula papildina un pastiprina 1980. gada 25. oktobra Hāgas Konvenciju par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”), kas starptautiskā mērogā izveido saistību un sadarbības sistēmu attiecībās starp līgumslēdzējām valstīm un starp centrālajām iestādēm un kas tiecas nodrošināt nelikumīgi aizvestu vai aizturētu bērnu ātru atgriešanu.

               (4)

               Visas Savienības dalībvalstis ir 1980. gada Hāgas konvencijas dalībvalstis.

               (5)

               Savienība mudina trešās valstis pievienoties 1980. gada Hāgas konvencijai un atbalsta 1980. gada Hāgas konvencijas pareizu īstenošanu, kopā ar dalībvalstīm citstarp piedaloties speciālajās komisijās, kuras regulāri organizē Hāgas Starptautisko privāttiesību konference.

               (6)

               Kopīgu tiesisko regulējumu, kas piemērojams attiecībās starp Savienības dalībvalstīm un trešām valstīm, varētu uzskatīt par vislabāko risinājumu sensitīvos starptautiskās bērnu nolaupīšanas gadījumos.

               (7)

               1980. gada Hāgas konvencijā ir noteikts, ka to piemēro attiecībās starp valsti, kas tai pievienojas, un konvencijas dalībvalstīm, kuras ir deklarējušas, ka akceptē šo pievienošanos.

               (8)

               1980. gada Hāgas konvencija neļauj reģionālām ekonomiskās integrācijas organizācijām, piemēram, Savienībai, kļūt par tās dalībnieci. Tādēļ Savienība konvencijai nevar pievienoties, un tā nevar arī deponēt deklarāciju, ar ko tā akceptē attiecīgas valsts pievienošanos.

               (9)

               Ievērojot Eiropas Savienības Tiesas Atzinumu 1/13, 1980. gada Hāgas konvencijā paredzētās akceptēšanas deklarācijas ietilpst Savienības ekskluzīvajā ārējā kompetencē.

               (10)

               Korejas Republika savu instrumentu par pievienošanos 1980. gada Hāgas konvencijai deponēja 2012. gada 13. decembrī. 1980. gada Hāgas konvencija Korejas Republikā stājās spēkā 2013. gada 1. martā.

               (11)

               Vairākas dalībvalstis jau ir akceptējušas Korejas Republikas pievienošanos 1980. gada Hāgas konvencijai. Pēc Korejas Republikas stāvokļa novērtēšanas tika secināts, ka tās dalībvalstis, kuras vēl nav akceptējušas Korejas Republikas pievienošanos, var Savienības interesēs to akceptēt saskaņā ar 1980. gada Hāgas konvencijas noteikumiem.

               (12)

               Tādēļ dalībvalstīm, kuras vēl nav akceptējušas Korejas Republikas pievienošanos, vajadzētu tikt pilnvarotām saskaņā ar šajā lēmumā izklāstītajiem noteikumiem deponēt savas deklarācijas, ar ko tās Savienības interesēs akceptē Korejas Republikas pievienošanos. Čehijas Republikai, Īrijai un Lietuvas Republikai, kas jau ir akceptējušas Korejas Republikas pievienošanos 1980. gada Hāgas konvencijai, nebūtu jādeponē jaunas deklarācijas par akceptēšanu, jo saskaņā ar starptautiskajām publiskajām tiesībām pašreizējās deklarācijas paliek spēkā.

               (13)

               Apvienotajai Karalistei un Īrijai ir saistoša Briseles IIa regula, un tās piedalās šā lēmuma pieņemšanā un piemērošanā.

               (14)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   1.   Dalībvalstis, kas to vēl nav izdarījušas, ar šo tiek pilnvarotas Savienības interesēs akceptēt Korejas Republikas pievienošanos 1980. gada 25. oktobra Hāgas Konvencijai par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”).
   2.   Šā panta 1. punktā minētās dalībvalstis ne vēlāk kā 2017. gada 9. decembra deponē deklarāciju, ar ko tās Savienības interesēs akceptē Korejas Republikas pievienošanos 1980. gada Hāgas konvencijai un kura ir formulēta šādi:

      “[Pilns DALĪBVALSTS nosaukums] deklarē, ka tā saskaņā ar Padomes Lēmumu (ES) 2016/2313 akceptē Korejas Republikas pievienošanos 1980. gada 25. oktobra Hāgas Konvencijai par starptautiskās bērnu nolaupīšanas civiltiesiskajiem aspektiem.”

   3.   Katra dalībvalsts informē Padomi un Komisiju par to, ka deponēta tās deklarācija, ar ko tā akceptē Korejas Republikas pievienošanos, un deklarācijas tekstu dara zināmu Komisijai divos mēnešos pēc tās deponēšanas.
   2. pants
   Tās dalībvalstis, kas savu deklarāciju, ar ko tās akceptē Korejas Republikas pievienošanos 1980. gada Hāgas konvencijai, ir deponējušas pirms šā lēmuma pieņemšanas dienas, jaunu deklarāciju nedeponē.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   4. pants
   Šis lēmums ir adresēts visām dalībvalstīm, izņemot Čehijas Republiku, Īriju un Lietuvas Republiku.

      Briselē, 2016. gada 8. decembrī

            Padomes vārdā –

            priekšsēdētāja

         L. ŽITŇANSKÁ

      (1)  Eiropas Parlamenta 2016. gada 5. oktobra atzinums (Oficiālajā Vēstnesī vēl nav publicēts).

      (2)  Padomes Regula (EK) Nr. 2201/2003 (2003. gada 27. novembris) par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (OV L 338, 23.12.2003., 1. lpp.).


title: Padomes Lēmums (ES) 2015/384 ( 2015. gada 2. marts ) par to, lai Eiropas Savienības vārdā noslēgtu Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokolu

text:
               10.3.2015

               LV

               Eiropas Savienības Oficiālais Vēstnesis

               L 65/1

         PADOMES LĒMUMS (ES) 2015/384
   (2015. gada 2. marts)
   par to, lai Eiropas Savienības vārdā noslēgtu Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokolu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta otrās daļas a) apakšpunktu un 218. panta 7. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Savienība un Senegālas Republika ir veikušas sarunas par partnerattiecību nolīgumu ilgtspējīgas zivsaimniecības nozarē (turpmāk “nolīgums”), kura darbības ilgums ir pieci gadi un kurš ir automātiski atjaunojams, kā arī par minētā nolīguma īstenošanas protokolu (turpmāk “protokols”) uz piecu gadu laikposmu, ar ko Savienības kuģiem piešķir zvejas iespējas ūdeņos, kuri attiecībā uz zveju ir Senegālas Republikas suverenitātē vai jurisdikcijā.

               (2)

               Šis nolīgums un šis protokols ir parakstīti 2014. gada 20. novembrī saskaņā ar Lēmumu 2014/733/ES (1) un tiek provizoriski piemēroti no to parakstīšanas dienas.

               (3)

               Nolīgums un protokols būtu jāapstiprina.

               (4)

               Ar nolīgumu ir izveidota Apvienotā komiteja, kuras uzdevums ir uzraudzīt šā nolīguma piemērošanu. Turklāt saskaņā ar protokolu Apvienotā komiteja var apstiprināt konkrētus grozījumus protokolā. Lai atvieglotu šo grozījumu apstiprināšanu, Komisija būtu jāpilnvaro, ievērojot īpašus nosacījumus, tos apstiprināt vienkāršotā procedūrā,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Partnerattiecību nolīgums ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokols (2).
   2. pants
   Padomes priekšsēdētājs Savienības vārdā sniedz attiecīgi nolīguma 16. pantā un protokola 13. pantā paredzētos paziņojumus.
   3. pants
   Ievērojot noteikumus un nosacījumus, kas izklāstīti pielikumā, Komisija tiek pilnvarota Savienības vārdā apstiprināt protokola grozījumus Apvienotajā komitejā.
   4. pants
   Šis lēmums stājas tā pieņemšanas dienā.

      Briselē, 2015. gada 2. martā

            Padomes vārdā –

            priekšsēdētāja

         D. REIZNIECE-OZOLA

      (1)  OV L 304, 23.10.2014., 1. lpp.

      (2)  Nolīgums un protokols ir publicēti OV L 304, 23.10.2014., 3. lpp., kopā ar lēmumu par to parakstīšanu.

      PIELIKUMS

         Pilnvarojuma apjoms un procedūra Savienības nostājas pieņemšanai Apvienotajā komitejā

                  1.

                  Komisija tiek pilnvarota risināt sarunas ar Senegālas Republiku un – attiecīgā gadījumā un ievērojot šā pielikuma 3. punktu – apstiprināt protokola grozījumus attiecībā uz šādiem jautājumiem:

                              a)

                              zvejas iespēju pārskatīšana un jaunu zvejas iespēju noteikšana saskaņā ar nolīguma 7. panta 3. punkta a) apakšpunktu un protokola 6. un 7. pantu;

                              b)

                              lēmums par nozares atbalsta īstenošanas kārtību saskaņā ar nolīguma 7. panta 3. punkta b) apakšpunktu un protokola 4. pantu;

                              c)

                              nosacījumi (tostarp tehniskās specifikācijas un kārtība), ar kādiem Savienības zvejas kuģi nodarbojas ar zveju, saskaņā ar nolīguma 7. panta 3. punkta c) apakšpunktu un protokola pielikumu.

                  2.

                  Saskaņā ar nolīgumu izveidotajā Apvienotajā komitejā Savienība:

                              a)

                              rīkojas atbilstīgi mērķiem, kurus tā tiecas sasniegt saistībā ar kopējo zivsaimniecības politiku;

                              b)

                              ievēro Padomes 2012. gada 19. marta secinājumus par paziņojumu par kopējās zivsaimniecības politikas ārējo dimensiju;

                              c)

                              sekmē nostājas, kas atbilst attiecīgajiem noteikumiem, ko pieņēmušas reģionālās zvejniecības pārvaldības organizācijas.

                  3.

                  Ja Apvienotās komitejas sanāksmē ir paredzēts pieņemt lēmumu attiecībā uz 1. punktā minētajiem protokola grozījumiem, veic vajadzīgos pasākumus, lai nostājā, ko paredzēts paust Savienības vārdā, tiktu ņemti vērā jaunākie statistikas, bioloģiskie un citi dati, kas nodoti Komisijai.
                  Tālab un pamatojoties uz minētajiem datiem, Komisijas dienesti pietiekami savlaicīgi pirms Apvienotās komitejas attiecīgās sanāksmes Padomei vai tās darba sagatavošanas struktūrām izskatīšanai un apstiprināšanai nosūta dokumentu ar sīku un konkrētu informāciju par sagatavoto Savienības nostājas priekšlikumu.
                  Attiecībā uz 1. punkta a) apakšpunktā minētajiem jautājumiem Padome paredzēto Savienības nostāju apstiprina ar kvalificētu balsu vairākumu. Pārējos gadījumos sagatavošanas dokumentā paredzēto Savienības nostāju uzskata par apstiprinātu, ja vien noteikts skaits dalībvalstu, kas atbilst bloķējošajam mazākumam, neiebilst Padomes darba sagatavošanas struktūras sanāksmes laikā vai divdesmit dienās pēc sagatavošanas dokumenta saņemšanas atkarībā no tā, kurš datums ir pirmais. Ja ir iebildumi, jautājumu nodod Padomei.
                  Ja turpmāko sanāksmju laikā, tostarp klātienē, nav iespējams panākt vienošanos, lai Savienības nostājā iekļautu jaunos elementus, šo jautājumu nodod Padomei vai tās darba sagatavošanas struktūrām.

                  4.

                  Komisija tiek aicināta savlaicīgi darīt visu, kas vajadzīgs pēc Apvienotās komitejas lēmuma, ieskaitot, ja nepieciešams, attiecīgā lēmuma publicēšanu Eiropas Savienības Oficiālajā Vēstnesī un jebkādu priekšlikumu iesniegšanu, kas vajadzīgi minētā lēmuma īstenošanai.


title: Padomes un Komisijas Lēmums (2003. gada 22. decembris) par Nolīguma par zinātnisko un tehnoloģisko sadarbību parakstīšanu Eiropas Kopienas un Eiropas Atomenerģijas kopienas vārdā starp Eiropas Kopienu un Eiropas Atomenerģijas kopienu, no vienas puses, un Šveices Konfederāciju, no otras puses

text:
Svarīgs juridisks paziņojums

|

32004D0112

Oficiālais Vēstnesis L 032 , 05/02/2004 Lpp. 0022 - 0022

		Padomes un Komisijas Lēmums(2003. gada 22. decembris)par Nolīguma par zinātnisko un tehnoloģisko sadarbību parakstīšanu Eiropas Kopienas un Eiropas Atomenerģijas kopienas vārdā starp Eiropas Kopienu un Eiropas Atomenerģijas kopienu, no vienas puses, un Šveices Konfederāciju, no otras puses(2004/112/EK, Euratom)EIROPAS SAVIENĪBAS PADOME,EIROPAS KOPIENU KOMISIJA,ņemot vērā Eiropas Kopienas dibināšanas līgumu, un jo īpaši tā 170. pantu saistībā ar 300. panta 2. punkta pirmās daļas pirmo teikumu,ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,ņemot vērā Komisijas priekšlikumu,tā kā:(1) Komisija ir apspriedusies Kopienu vārdā par Nolīgumu par zinātnisko un tehnoloģisko sadarbību ar Šveices Konfederāciju.(2) Pušu pārstāvji šo nolīgumu parafēja 2003. gada 5. septembrī.(3) Ar nosacījumu, ka nolīgumu slēgs vēlāk, tas jāparaksta Kopienu vārdā.(4) Balstoties uz savstarpīgumu, šis nolīgums jāpiemēro pagaidu kārtā no 2004. gada 1. janvāra līdz tam, kamēr tiks pabeigtas visas procedūras tā noslēgšanai, kā to paredz nolīguma 14. panta 2. punkts,IR PIEŅĒMUŠAS ŠO LĒMUMU.1. pants1. Ar nosacījumu, ka nolīgumu slēgs vēlāk, Padomes priekšsēdētājs ar šo ir pilnvarots iecelt personu, kam piešķirtas pilnvaras Eiropas Kopienas vārdā parakstīt Nolīgumu par zinātnisko un tehnoloģisko sadarbību starp Eiropas Kopienu un Eiropas Atomenerģijas kopienu, no vienas puses, un Šveices Konfederāciju, no otras puses.2. Ar nosacījumu, ka nolīgumu slēgs vēlāk, Komisijas priekšsēdētājs ar šo ir pilnvarots iecelt personu, kam piešķirtas pilnvaras Eiropas Atomenerģijas kopienas vārdā parakstīt Nolīgumu par zinātnisko un tehnoloģisko sadarbību starp Eiropas Kopienu un Eiropas Atomenerģijas kopienu, no vienas puses, un Šveices Konfederāciju, no otras puses.2. pantsBalstoties uz savstarpīgumu, Nolīgumu par zinātnisko un tehnoloģisko sadarbību starp Eiropas Kopienu un Eiropas Atomenerģijas kopienu, no vienas puses, un Šveices Konfederāciju, no otras puses, piemēro pagaidu kārtā no 2004. gada 1. janvāra līdz tam, kamēr tiks pabeigtas visas procedūras tā noslēgšanai.Nolīguma teksts pievienots šim lēmumam.Briselē, 2003 gada 22. decembrīPadomes vārdā —priekšsēdētājsA. MatteoliKomisijas vārdā —priekšsēdētājsR. Prodi--------------------------------------------------


title: 2014/107/ES: Padomes Lēmums ( 2014. gada 11. februāris ) par to, lai Eiropas Savienības vārdā parakstītu Nolīgumu starp Eiropas Savienību un Azerbaidžānas Republiku par tādu personu atpakaļuzņemšanu, kuras uzturas neatļauti

text:
               28.2.2014

               LV

               Eiropas Savienības Oficiālais Vēstnesis

               L 59/4

      PADOMES LĒMUMS

   (2014. gada 11. februāris)
   par to, lai Eiropas Savienības vārdā parakstītu Nolīgumu starp Eiropas Savienību un Azerbaidžānas Republiku par tādu personu atpakaļuzņemšanu, kuras uzturas neatļauti
   (2014/107/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 3. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2011. gada 19. decembrī atļāva Komisijai uzsākt sarunas ar Azerbaidžānas Republiku attiecībā uz Nolīgumu starp Eiropas Savienību un Azerbaidžānas Republiku par tādu personu atpakaļuzņemšanu, kuras uzturas neatļauti (“nolīgums”). Sarunas tika sekmīgi pabeigtas, un nolīgumu parafēja 2013. gada 29. jūlijā.

               (2)

               Nolīgums būtu jāparaksta Savienības vārdā, ņemot vērā tā noslēgšanu vēlāk.

               (3)

               Saskaņā ar 1. un 2. pantu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un šis nolīgums tām nav saistošs.

               (4)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo tiek atļauts Savienības vārdā parakstīt Nolīgumu starp Eiropas Savienību un Azerbaidžānas Republiku par tādu personu atpakaļuzņemšanu, kuras uzturas neatļauti, ņemot vērā minētā nolīguma noslēgšanu (1).
   2. pants
   Padomes priekšsēdētājs ar šo tiek pilnvarots norīkot personu vai personas, kas ir tiesīgas parakstīt nolīgumu Savienības vārdā.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 11. februārī

            Padomes vārdā –

            priekšsēdētājs

         E. VENIZELOS

      (1)  Nolīguma tekstu publicēs kopā ar lēmumu par tā noslēgšanu.


title: Padomes Lēmums 2011/71/KĀDP ( 2011. gada 31. janvāris ), ar kuru groza Lēmumu 2010/656/KĀDP, ar ko atjauno ierobežojošus pasākumus pret Kotdivuāru

text:
               2.2.2011

               LV

               Eiropas Savienības Oficiālais Vēstnesis

               L 28/60

         PADOMES LĒMUMS 2011/71/KĀDP
   (2011. gada 31. janvāris),
   ar kuru groza Lēmumu 2010/656/KĀDP, ar ko atjauno ierobežojošus pasākumus pret Kotdivuāru
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 29. oktobrī pieņēma Lēmumu 2010/656/KĀDP, ar ko atjauno ierobežojošus pasākumus pret Kotdivuāru (1).

               (2)

               Ņemot vērā situācijas nopietnību Kotdivuārā, Lēmuma 2010/656/KĀDP II pielikumā ietvertajā to personu un vienību sarakstā, kurām piemēro ierobežojošus pasākumus, būtu jāiekļauj arī citas personas un vienības,

         IR PIEŅĒMUSI ŠO LĒMUMU.
   1. pants
   Lēmuma 7. panta 2. punktu aizstāj ar šādu punktu:

      “2.   Ja Padome nolemj personai vai vienībai piemērot 4. panta 1. punkta b) apakšpunktā un 5. panta 1. punkta b) apakšpunktā minētos pasākumus, tā attiecīgi groza II pielikumu.”

   2. pants
   Šā lēmuma pielikumā norādītās personas un vienības iekļauj Lēmuma 2010/656/KĀDP II pielikumā ietvertajā sarakstā.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 31. janvārī

            Padomes vārdā –

            priekšsēdētāja

         C. ASHTON

      (1)  OV L 285, 30.10.2010., 28. lpp.

      PIELIKUMS

         LĒMUMA 2. PANTĀ MINĒTĀS PERSONAS UN VIENĪBAS

                  Vārds (un iespējamie pieņemtie vārdi)

                  Personas informācija

                  Pamatojums

                  1.

                     Philippe Henry Dacoury-Tabley kungs

                     BCEAO pārvaldnieks: persona, kas atsakās pakļauties demokrātiski ievēlētajam prezidentam; piedalās Laurent Gbagbo kunga nelikumīgās administrācijas finansēšanā

                  2.

                     Denis N'Gbé kungs

                  Dzimis 1956. gada 6. septembrī Danane;
                  pases numurs: PS-AE/094GD07 (derīguma termiņa beigas 2012. gada 26. jūlijā)

                  Kotdivuāras valsts BCEAO direktors: persona, kas atsakās pakļauties demokrātiski ievēlētajam prezidentam; piedalās Laurent Gbagbo kunga nelikumīgās administrācijas finansēšanā

                  3.

                     Ibrahim Ezzedine kungs

                  Dzimis 1968. gada 5. februārīBariche (Libāna);
                  pases numurs: 08AB14590 (derīguma termiņa beigas 2014. gada 4. oktobrī)

                  Uzņēmējs: piedalās Laurent Gbagbo kunga nelikumīgās administrācijas finansēšanā

                  4.

                     Roland Dagher kungs

                  Dzimis 1952. gada 8. maijā Bamako (Mali);
                  pasu numuri: PD-AE/075FN01 (derīguma termiņa beigas 2011. gada 16. janvārī); 08AA15167 (derīguma termiņa beigas 2013. gada 1. decembrī)

                  Uzņēmējs, Ekonomikas un sociālo lietu padomes loceklis: piedalās Laurent Gbagbo kunga nelikumīgā finansēšanā

                  5.

                     Oussou Kouassi kungs

                  Dzimis 1956. gada 1. janvārīOumé;
                  pasu numuri: PD-AE/016EU09 (derīguma termiņa beigas 2009. gada 31. augustā); 08AA80739 (derīguma termiņa beigas 2014. gada 12. jūlijā)

                  Ekonomikas ģenerāldirektors: persona, kas atsakās pakļauties demokrātiski ievēlētajam prezidentam; piedalās Laurent Gbagbo kunga nelikumīgās administrācijas finansēšanā

                  6.

                     Ossey Eugène Amonkou

                  Dzimis 1960. gada 13. jūlijāAkoupé;
                  pases numurs: 04LE10026 (derīguma termiņa beigas 2011. gada 19. jūnijā)

                  Nacionālās Investīciju bankas (Banque nationale d'investissement - BNI) ģenerāldirektors persona, kas atsakās pakļauties demokrātiski ievēlētajam prezidentam; piedalās Laurent Gbagbo kunga nelikumīgās administrācijas finansēšanā

      B.   Vienības

                  Vārds (un iespējamie pieņemtie vārdi)

                  Personas informācija

                  Pamatojums

                  1.

                  Kotdivuāras Krājbanka (Caisse d'Epargne de Côte d’Ivoire)

                     SIEGE SOCIAL

                                 Abidjan-Plateau, Immeuble SMGL,

                                 11 Avenue Joseph Anoma, 01 BP 6889 Abidjan 01 RCI Tālr.: +225 20 25 43 00

                              Fakss: +225 20 25 53 11 SWIFT: CNCGCIAB - E-pasts: info@caissepargne.ci

                  Piedalās Laurent Gbagbo kunga nelikumīgās administrācijas finansēšanā

                  2.

                  Kotdivuāras Banka de l'Habitat

                     (Banque de l'Habitat de Côte d'Ivoire - BHCI)

                                 22 Avenue Joseph Anoma - 01

                                 BP 2325 Abidjan 01 Côte d'Ivoire

                              Tālr.: +225 20 25 39 39 - Fakss.: +225 20 22 58 18

                  Piedalās Laurent Gbagbo kunga nelikumīgās administrācijas finansēšanā


title: 2010/385/: Padomes Lēmums ( 2010. gada 24. jūnijs ) par to, lai Eiropas Savienība noslēgtu Starptautiskās Atjaunojamo energoresursu aģentūras ( IRENA ) Statūtus

text:
               13.7.2010

               LV

               Eiropas Savienības Oficiālais Vēstnesis

               L 178/17

         PADOMES LĒMUMS
   (2010. gada 24. jūnijs)
   par to, lai Eiropas Savienība noslēgtu Starptautiskās Atjaunojamo energoresursu aģentūras (IRENA) Statūtus
   (2010/385/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un it īpaši tā 194. panta 2. punktu un 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes 2009. gada 19. oktobra lēmumu Starptautiskās Atjaunojamo energoresursu aģentūras (IRENA) Statūti (turpmāk – Statūti) (1) Eiropas Kopienas vārdā tika parakstīti 2009. gada 23. novembrī.

               (2)

               Lisabonas līgumam stājoties spēkā 2009. gada 1. decembrī, Eiropas Savienība ir aizstājusi Eiropas Kopienu un ir tās pēctece.

               (3)

               Eiropas Savienībai ir lietderīgi noslēgt šos Statūtus.

               (4)

               Gan Savienībai, gan tās dalībvalstīm ir kompetence jomās, uz kurām attiecas Statūti.

               (5)

               Statūtu VI panta C punkts paredz, ka reģionālās starpvaldību ekonomikas integrācijas organizācijas, kas kļūst par Starptautiskās Atjaunojamo energoresursu aģentūras (turpmāk – IRENA) loceklēm, deklarē, cik plašas ir to pilnvaras attiecībā uz jautājumiem, ko reglamentē Statūti.

               (6)

               Tādēļ Savienībai būtu jāpieņem šāda pilnvaru deklarācija.

               (7)

               Savienībai būtu jāveic gada iemaksas IRENA, kas paredzēta programmā “Saprātīga enerģija Eiropai” (SEE),

         IR PIEŅĒMUSI ŠO LĒMUMU.
   1. pants
   1.   Ar šo Savienības vārdā tiek pieņemta pilnvaru deklarācija un tās teksts ir pievienots šim lēmumam.
   2.   Ar šo Eiropas Savienības vārdā tiek apstiprināti Starptautiskās Atjaunojamo energoresursu aģentūras (IRENA) Statūti (turpmāk – Statūti) un to teksts ir pievienots šim lēmumam.
   2. pants
   1.   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā deponēt ratifikācijas instrumentu saskaņā ar Statūtu XIX pantu, kur Vācijas Federatīvās Republikas valdība ir Statūtu depozitāre saskaņā ar Statūtu XX panta A punktu, lai izteiktu Savienības piekrišanu uzņemties saistības.
   2.   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā deponēt pielikumā pievienoto pilnvaru deklarāciju saskaņā ar Statūtu VI panta C punktu.
   3. pants
   Savienība maksā gada iemaksu Starptautiskajai Atjaunojamo energoresursu aģentūrai.
   4. pants
   Šis lēmums stājas spēkā tā pieņemšanas dienā.

      Luksemburgā, 2010. gada 24. jūnijā

            Padomes vārdā –

            priekšsēdētājs

         J. BLANCO LÓPEZ

      (1)  Konferences deklarācija par Statūtu autentiskajām versijām ir Statūtu neatņemama sastāvdaļa.

      PIELIKUMS

         Pilnvaru deklarācija

                     1.

                     Statūtu VI panta C punkts paredz reģionālas starpvaldību ekonomikas integrācijas organizācijas ratifikācijas vai pievienošanās instrumentā iekļaut deklarāciju par to, cik plašas ir tās pilnvaras attiecībā uz jautājumiem, ko reglamentē Statūti.

                     2.

                     Atzīstot Eiropas Savienības kā locekles statusu, parasti Eiropas Savienības dalībvalstīm tomēr ir kompetence darba kārtības jautājumos, kas attiecas uz organizatoriskiem jautājumiem (piemēram, juridiski vai budžeta jautājumi) un procedūras jautājumiem (piemēram, priekšsēdētāju ievēlēšana, darba kārtības apstiprināšana, ziņojumu pieņemšana).

                     3.

                     Saskaņā ar Līgumu par Eiropas Savienības darbību atjaunojamo energoresursu jomā Savienībai un dalībvalstīm ir šādas kompetences:

                                 —

                                 ekskluzīvā Savienības kompetencē ir risināt jautājumu, ja IRENA Statūtos vai šo Statūtu īstenošanas aktā ir vajadzīgs noteikums, lai Savienība varētu īstenot tās iekšējo kompetenci, vai ja noteikumi IRENA Statūtos vai kādā šos Statūtus īstenojot pieņemtā aktā var skart vai ierobežot Eiropas Savienībā ieviestu kopējo noteikumu darbības jomu,

                                 —

                                 ja ir spēkā kopēji noteikumi, bet to darbības joma nav ne skarta, ne ierobežota, īpaši gadījumos, ja Savienības noteikumi nosaka tikai minimālos standartus, tad rīkoties attiecīgajā jomā ir dalībvalstu kompetencē, neskarot Savienības kompetenci,

                                 —

                                 tikai dalībvalstu kompetencē paliek tādi IRENA Statūtu jautājumi, par kuriem Savienībā nav pieņemti kopēji noteikumi.

                           Turpmāk dotais Savienības tiesību aktu saraksts rāda, kādā mērā Savienība šajā jomā īsteno tās iekšējo kompetenci saskaņā ar Līgumu par Eiropas Savienības darbību. Tas, cik plaša Savienības kompetence izriet no šiem tiesību aktiem, ir jānovērtē, atsaucoties uz precīziem katra pasākuma noteikumiem, īpaši tas, cik lielā mērā ar šiem aktiem ir ieviesti kopēji noteikumi, un, lai noteiktu ekskluzīvas Savienības kompetences esamību, tas, kādā mērā šos kopējos noteikumus skar vai to darbības jomu ierobežo noteikumi IRENA Statūtos vai kādā šos Statūtus īstenojot pieņemtā aktā.

                                 —

                                 Eiropas Parlamenta un Padomes Direktīva 2001/77/EK (2001. gada 27. septembris) par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (OV L 283, 27.10.2001., 33. lpp.).

                                 —

                                 Eiropas Parlamenta un Padomes Direktīva 2003/30/EK (2003. gada 8. maijs) par biodegvielas un citu atjaunojamo veidu degvielas izmantošanas veicināšanu transportā (OV L 123, 17.5.2003., 42. lpp.).

                                 —

                                 Eiropas Parlamenta un Padomes Direktīva 2009/28/EK (2009. gada 23. aprīlis) par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (OV L 140, 5.6.2009., 16. lpp.).

                     4.

                     To kompetenču īstenošana, kuras Eiropas Savienības dalībvalstis atbilstīgi Līgumiem ir nodevušas Savienībai, ņemot vērā to būtību, var nepārtraukti mainīties. Tālab Savienība patur tiesības pielāgot deklarāciju.

         Starptautiskās Atjaunojamo energoresursu aģentūras (IRENA) Statūti
         Statūtu parakstītājas PUSES,
         VĒLOTIES veicināt arvien plašāku un biežāku atjaunojamo energoresursu ieviešanu un izmantošanu, lai nodrošinātu ilgtspējīgu attīstību,
         PAĻAUJOTIES uz nelokāmu pārliecību, ka atjaunojamie energoresursi piedāvā plašas iespējas, lai risinātu un pakāpeniski novērstu energoapgādes drošības un energoresursu cenu svārstību problēmas,
         PĀRLIECĪBĀ, ka atjaunojamajiem energoresursiem var būt būtiska nozīme, lai mazinātu siltumnīcefekta gāzu koncentrāciju atmosfērā, tādējādi sekmējot klimata sistēmas stabilizāciju, kā arī veicinot ilgtspējīgu, drošu un vieglu pāreju uz ekonomiku ar zemu oglekļa dioksīda emisiju līmeni,
         VĒLOTIES sekmēt pozitīvo ietekmi, kāda var būt atjaunojamo energoresursu tehnoloģijām ilgtspējīgas ekonomikas izaugsmes stimulēšanā un darba vietu radīšanā,
         APZINOTIES lielo potenciālu, kas piemīt atjaunojamajiem energoresursiem, lai nodrošinātu decentralizētu piekļuvi energoresursiem, jo īpaši jaunattīstības valstīs, kā arī izolētu un nomaļu reģionu un salu piekļuvi energoresursiem,
         PAUŽOT BAŽAS par nopietnajām negatīvajām sekām, kuras veselībai var radīt fosilais kurināmais un neefektīva tradicionālās biomasas izmantošana,
         PĀRLIECĪBĀ, ka atjaunojamie energoresursi kopā ar uzlabotu energoefektivitāti var aizvien vairāk apmierināt pasaules energoresursu patēriņa paredzamo straujo pieaugumu nākamajās desmitgadēs,
         APLIECINOT vēlmi izveidot starptautisku atjaunojamo energoresursu organizāciju, kas veicina sadarbību starp tās dalībniekiem, vienlaikus nodibinot ciešu sadarbību ar jau pastāvošām organizācijām, kuras atbalsta atjaunojamo energoresursu izmantošanu,
         IR VIENOJUŠĀS ŠĀDI

            I   pants

            Aģentūras izveide

                     A.

                     Šo statūtu parakstītājas Puses izveido Starptautisko atjaunojamo energoresursu aģentūru (turpmāk – Aģentūra) saskaņā ar turpmāk aprakstītajiem noteikumiem un nosacījumiem.

                     B.

                     Aģentūra balstās uz visu tās dalībnieku vienlīdzības principu un savās darbībās pienācīgi ņem vērā tās dalībnieku suverēnās tiesības un kompetences jomas.

            II   pants

            Mērķi

         Aģentūra veicina arvien plašāku un biežāku visu veidu atjaunojamo energoresursu ieviešanu, kā arī to ilgtspējīgu izmantošanu, ņemot vērā:

                     a)

                     valstu un vietējās prioritātes un priekšrocības, ko sniedz pieeja, kurā apvienoti pasākumi atjaunojamo energoresursu un energoefektivitātes jomā; un

                     b)

                     atjaunojamo energoresursu ieguldījumu vides saglabāšanā, ierobežojot dabas resursu izmantošanu un samazinot atmežošanu, jo īpaši tropu mežu iznīcināšanu, pārtuksnešošanos un bioloģiskās daudzveidības samazināšanos; klimata aizsardzībā; ekonomikas izaugsmē un sociālajā kohēzijā, tostarp nabadzības mazināšanā un ilgtspējīgā attīstībā; energoapgādes pieejamībā un drošībā; reģionālajā attīstībā un paaudžu savstarpējas atbildības veicināšanā.

            III   pants

            Definīcija

         Šajos statūtos “atjaunojamie energoresursi” ir visu veidu energoresursi, ko ilgtspējīgā veidā iegūst no atjaunojamiem avotiem, un tie cita starpā ir arī:

                     1.

                     bioenerģija;

                     2.

                     ģeotermālā enerģija;

                     3.

                     hidroenerģija;

                     4.

                     jūras enerģija, cita starpā arī plūdmaiņas, viļņu un jūras termālā enerģija;

                     5.

                     saules enerģija; kā arī

                     6.

                     vēja enerģija.

            IV   pants

            Darbības

                     A.

                     Kā atjaunojamo energoresursu tehnoloģiju izcilības centrs, kas veicina un stimulē attīstību, nodrošinot pieredzi praktiskam pielietojumam un politikas virzieniem, piedāvājot atbalstu visos ar atjaunojamiem energoresursiem saistītos jautājumos un palīdzot valstīm sekmīgi izmantot efektīvu attīstību, kā arī zināšanu un tehnoloģiju nodošanu, Aģentūra īsteno šādas darbības.

                                 1.

                                 It sevišķi savu dalībnieku labā Aģentūra:

                                             a)

                                             analizē, uzrauga un, nepiemērojot nekādas saistības dalībnieku politikas virzieniem, sistematizē spēkā esošo praksi atjaunojamo energoresursu jomā, tostarp politikas instrumentus, motivāciju, ieguldījumu mehānismus, labāko praksi, pieejamās tehnoloģijas, integrētas sistēmas un aprīkojumu, kā arī faktorus, kas nosaka izdošanos vai neizdošanos;

                                             b)

                                             sāk diskusijas un nodrošina mijiedarbību ar citām valsts un nevalstiskām organizācijām, kā arī tīkliem šajā un citās saistītās jomās;

                                             c)

                                             pēc dalībnieku pieprasījuma nodrošina tiem attiecīgus politikas ieteikumus un palīdzību, ņemot vērā dalībnieku vajadzības, un sekmē starptautiskas diskusijas par atjaunojamo energoresursu politiku un tās pamatnosacījumiem;

                                             d)

                                             uzlabo atbilstīgu zināšanu un tehnoloģiju nodošanu un sekmē spēju un kompetenču attīstību dalībvalstīs, tostarp arī nepieciešamo savstarpējo sadarbību;

                                             e)

                                             dalībniekiem nodrošina spēju pilnveidošanu, arī mācības un izglītību;

                                             f)

                                             pēc dalībnieku pieprasījuma nodrošina konsultācijas par atjaunojamo energoresursu finansēšanu un atbalstu saistībā ar attiecīgo mehānismu piemērošanu;

                                             g)

                                             veicina un sekmē izpēti, tajā skaitā par sociālekonomiskiem jautājumiem, kā arī attīsta pētniecības tīklus, kopīgu pētniecību, tehnoloģiju izstrādi un ieviešanu; kā arī

                                             h)

                                             nodrošina informāciju par valstu un starptautisko tehnisko standartu izstrādi un ieviešanu saistībā ar atjaunojamajiem energoresursiem, pamatojoties uz pilnīgu jautājumu izpratni, kas gūta, aktīvi piedaloties atbilstīgos forumos.

                                 2.

                                 Turklāt Aģentūra izplata informāciju un sekmē sabiedrības informētību par ieguvumiem un potenciālu, ko piedāvā atjaunojamie energoresursi.

                     B.

                     Pildot savas darbības, Aģentūra:

                                 1.

                                 rīkojas saskaņā ar Apvienoto Nāciju Organizācijas (ANO) mērķiem un principiem, lai sekmētu mieru un starptautisko sadarbību, kā arī atbilstīgi ANO politikas virzieniem, veicinot ilgtspējīgu attīstību;

                                 2.

                                 piešķir savus resursus tā, lai nodrošinātu efektīvu to izmantošanu ar mērķi sasniegt visus Aģentūras mērķus un pildīt Aģentūras darbības, panākot, ka tās dalībvalstīs un visos pasaules reģionos tiek sasniegti vislielākie iespējamie ieguvumi, kā arī paturot prātā jaunattīstības valstu, nomaļu un izolētu reģionu un salu īpašās vajadzības;

                                 3.

                                 cieši sadarbojas un cenšas izveidot savstarpēji izdevīgas attiecības ar jau pastāvošām iestādēm un organizācijām, lai izvairītos no liekas darbību pārklāšanās un efektīvi un produktīvi izmantotu valdību, citu organizāciju un aģentūru resursus un īstenotās darbības, kuru mērķis ir veicināt atjaunojamo energoresursu izmantošanu.

                     C.

                     Aģentūra:

                                 1.

                                 sniedz dalībniekiem gada ziņojumu par savām darbībām;

                                 2.

                                 pēc politikas ieteikumu paziņošanas informē par tiem dalībniekus; kā arī

                                 3.

                                 informē dalībniekus par apspriedēm un sadarbību ar šajā jomā strādājošām starptautiskajām organizācijām, kā arī par šo organizāciju darbu.

            V   pants

            Darba programma un projekti

                     A.

                     Aģentūra īsteno savas darbības, pamatojoties uz gada darba programmu, ko sagatavo Sekretariāts, izskata Padome un pieņem Asambleja.

                     B.

                     Aģentūra papildus darba programmai pēc apspriešanās ar dalībniekiem un, ja nav panākta vienošanās, pēc Asamblejas piekrišanas var īstenot projektus, ko sākuši un finansē dalībnieki, ja Aģentūrā ir pieejami nepieciešamie nefinanšu resursi.

            VI   pants

            Dalība

                     A.

                     Par Aģentūras dalībniekiem var kļūt ANO un reģionālo starpvaldību ekonomikas integrācijas organizāciju dalībvalstis, kas vēlas un var rīkoties saskaņā ar šajos statūtos noteiktajiem mērķiem un darbībām. Lai iegūtu tiesības uz dalību Aģentūrā, reģionālā starpvaldību ekonomikas integrācijas organizācija jāveido suverēnām valstīm, no kurām vismaz viena ir Aģentūras dalībniece, un dalībvalstis ir uzticējušas šai organizācijai kompetenci saistībā ar vismaz vienu no Aģentūras darbības jomām.

                     B.

                     Šādas valstis un reģionālās starpvaldību ekonomikas integrācijas organizācijas kļūst par:

                                 1.

                                 Aģentūras sākotnējiem dalībniekiem, ja parakstījušas šos statūtus un deponējušas ratifikācijas instrumentu;

                                 2.

                                 pārējiem Aģentūras dalībniekiem, ja deponējušas pievienošanās instrumentu pēc tam, kad ticis apstiprināts to dalības pieteikums. Dalību uzskata par apstiprinātu, ja dalībnieki trīs mēnešu laikā pēc pieteikuma nosūtīšanas nav iesnieguši iebildumus. Ja ir iesniegti iebildumi, lēmumu par pieteikumu saskaņā ar IX panta H punkta 1. apakšpunktu pieņem Asambleja.

                     C.

                     Jebkuras reģionālas starpvaldību ekonomikas integrācijas organizācijas gadījumā organizācija un tās dalībvalstis izlemj par saviem attiecīgajiem pienākumiem saistību pildīšanā saskaņā ar šiem statūtiem. Organizācija un tās dalībvalstis nav tiesīgas vienlaikus izmantot tiesības, tajā skaitā arī balsstiesības, ko paredz Statūti. Savos ratifikācijas vai pievienošanās instrumentos iepriekš minētās organizācijas deklarē, kādas ir to pilnvaras attiecībā uz jautājumiem, ko reglamentē Statūti. Šīs organizācijas arī informē depozitāri valdību par attiecīgajiem grozījumiem to pilnvarās. Balsojot par jautājumiem, kas ietilpst reģionālās starpvaldību ekonomikas integrācijas organizācijas kompetencē, tā balso ar tādu balsu skaitu, kāds atbilst organizācijas to dalībvalstu balsu kopējam skaitam, kuras ir arī šīs Aģentūras dalībnieki.

            VII   pants

            Novērotāji

                     A.

                     Asambleja var piešķirt novērotāja statusu:

                                 1.

                                 starpvaldību un nevalstiskām organizācijām, kas darbojas atjaunojamo energoresursu jomā;

                                 2.

                                 parakstītājām pusēm, kas nav ratificējušas Statūtus; kā arī

                                 3.

                                 dalības pieteikuma iesniedzējām, kuru dalības pieteikums ir apstiprināts saskaņā ar VI panta B punkta 2. apakšpunktu.

                     B.

                     Novērotāji bez tiesībām balsot var piedalīties Asamblejas un tai pakļauto struktūru publiskajās sesijās.

            VIII   pants

            Struktūras

                     A.

                     Aģentūrai ir šādas galvenās struktūras, ko nosaka šie statūti:

                                 1.

                                 Asambleja;

                                 2.

                                 Padome; un

                                 3.

                                 Sekretariāts.

                     B.

                     Asambleja un Padome, saņemot Asamblejas apstiprinājumu, var izveidot tādas sev pakļautas struktūras, kādas tām ir nepieciešamas, lai pildītu funkcijas, ko paredz šie statūti.

            IX   pants

            Asambleja

                     A.

                                 1.

                                 Asambleja ir Aģentūras augstākā struktūra.

                                 2.

                                 Asambleja var apspriest jebkuru jautājumu, kas ietilpst šo statūtu darbības jomā vai ir saistīts ar jebkuras šajos statūtos noteiktās struktūras pilnvarām un funkcijām.

                                 3.

                                 Par jebkuru šādu jautājumu Asambleja var:

                                             a)

                                             pieņemt lēmumus un sniegt ieteikumus jebkurai no šīm struktūrām; kā arī

                                             b)

                                             pēc Aģentūras dalībnieku pieprasījuma sniegt tiem ieteikumus.

                                 4.

                                 Turklāt Asambleja ir pilnvarota ierosināt jautājumus izskatīšanai Padomē un pieprasīt Padomei un Sekretariātam iesniegt ziņojumus par jebkuru jautājumu, kas saistīts ar Aģentūras funkcijām.

                     B.

                     Asambleju veido visi Aģentūras dalībnieki. Asambleja regulāri sanāk kopā uz sesijām, ko organizē reizi gadā, ja vien nav pieņemts citāds lēmums.

                     C.

                     Katru dalībnieku Asamblejā pārstāv viens pārstāvis. Pārstāvjus var pavadīt vietnieki un konsultanti. Delegācijas dalības izmaksas sedz attiecīgais dalībnieks.

                     D.

                     Asamblejas sesijas notiek Aģentūras mītnē, ja vien Asambleja nav pieņēmusi citādu lēmumu.

                     E.

                     Katras kārtējās sesijas sākumā Asambleja ievēl priekšsēdētāju un citas nepieciešamās amatpersonas, ņemot vērā vienlīdzīgu ģeogrāfisko pārstāvību. Šīs amatpersonas ir amatā līdz nākamajai kārtējai sesijai, kurā ievēl jaunu priekšsēdētāju un citas amatpersonas. Asambleja pieņem savu reglamentu saskaņā ar šiem statūtiem.

                     F.

                     Saskaņā ar VI panta C punktu katram Aģentūras dalībniekam Asamblejā ir viena balss. Asambleja pieņem lēmumus par procedūru jautājumiem ar klātesošo un balsstiesīgo dalībnieku vienkāršu balsu vairākumu. Par būtiskiem jautājumiem lēmumus pieņem, panākot klātesošo dalībnieku vienprātību. Ja vienprātību nav izdevies panākt, to uzskata par panāktu, ja “pret” nebalso vairāk kā 2 dalībnieki, ja vien Statūtos nav noteikts citādi. Ja nav vienprātības par to, vai jautājums ir būtisks vai ne, šo jautājumu uzskata par būtisku, ja vien Asambleja, panākot klātesošo dalībnieku vienprātību, neizlemj citādi; savukārt – ja vienprātību nav izdevies panākt, to uzskata par panāktu, ja “pret” nebalso vairāk kā 2 dalībnieki. Aģentūras dalībnieku vairākums veido Asamblejas kvorumu.

                     G.

                     Asambleja, panākot klātesošo dalībnieku vienprātību:

                                 1.

                                 ievēl Padomes locekļus;

                                 2.

                                 savās kārtējās sesijās pieņem Aģentūras budžetu un darba programmu, ko iesniegusi Padome, un ir pilnvarota pieņemt lēmumu par Aģentūras budžeta un darba programmas grozījumiem;

                                 3.

                                 pieņem lēmumus saistībā ar Aģentūras finanšu politikas uzraudzību, finanšu noteikumiem un citiem finanšu jautājumiem, kā arī ievēl revidentu;

                                 4.

                                 apstiprina šo statūtu grozījumus;

                                 5.

                                 pieņem lēmumu par pakļautībā esošo struktūru izveidi un apstiprina to darba uzdevumus; kā arī

                                 6.

                                 pieņem lēmumu par atļauju balsot saskaņā ar XVII panta A punktu.

                     H.

                     Asambleja, panākot klātesošo dalībnieku vienprātību, ko tās neiespējamības gadījumā uzskata par panāktu, ja “pret” nebalso vairāk par 2 dalībniekiem:

                                 1.

                                 nepieciešamības gadījumā pieņem lēmumus par dalības pieteikumiem;

                                 2.

                                 apstiprina Asamblejas un Padomes reglamentu, ko iesniedz Padome;

                                 3.

                                 pieņem gada ziņojumus, kā arī citus ziņojumus;

                                 4.

                                 apstiprina nolīgumu noslēgšanu par jebkādiem jautājumiem, lietām vai tematiem, kas ietilpst šo statūtu darbības jomā; kā arī

                                 5.

                                 dalībnieku nevienprātības gadījumā pieņem lēmumus par papildu projektiem saskaņā ar V panta B punktu.

                     I.

                     Asambleja nosaka Aģentūras mītni un ieceļ Sekretariāta ģenerāldirektoru (turpmāk – ģenerāldirektors), panākot klātesošo dalībnieku vienprātību vai tās neiespējamības gadījumā – klātesošo un balsstiesīgo dalībnieku divu trešdaļu balsu vairākumu.

                     J.

                     Savā pirmajā sesijā Asambleja izskata un attiecīgi apstiprina jebkādus lēmumus, nolīgumu projektus, noteikumus un pamatnostādnes, ko izstrādājusi Sagatavošanas komisija saskaņā ar balsošanas procedūrām par attiecīgo jautājumu, kā izklāstīts IX panta F līdz I punktā.

            X   pants

            Padome

                     A.

                     Padomē ir vismaz 11 Aģentūras dalībnieku pārstāvji, bet ne vairāk par 21 pārstāvi, un Padomes locekļus ievēl Asambleja. Konkrētais locekļu skaits robežās no 11 līdz 21 atbilst noapaļotai vienai trešdaļai no Aģentūras dalībnieku skaita, ko aprēķina, pamatojoties uz Aģentūras dalībnieku skaitu Padomes locekļu attiecīgo vēlēšanu sākumā. Padomes locekļus ievēl pēc rotācijas principa, kā noteikts Asamblejas reglamentā, lai nodrošinātu jaunattīstības un attīstīto valstu efektīvu dalību un panāktu godīgu un vienlīdzīgu ģeogrāfisko pārstāvību un Padomes darba efektivitāti. Komitejas locekļus ievēl uz diviem gadiem.

                     B.

                     Padome organizē sanāksmi reizi pusgadā, un tās sanāksmes notiek Aģentūras mītnē, ja vien Padome nepieņem citādu lēmumu.

                     C.

                     Padome katras sanāksmes sākumā uz laiku līdz nākamajai sanāksmei ievēl priekšsēdētāju un citas nepieciešamās amatpersonas no savu locekļu vidus. Tai ir tiesības izstrādāt savu reglamentu. Šāds reglaments ir jāiesniedz apstiprināšanai Asamblejā.

                     D.

                     Katram Padomes loceklim ir viena balss. Padome pieņem lēmumus par procedūru jautājumiem ar locekļu vienkāršu balsu vairākumu. Lēmumus par būtiskiem jautājumiem pieņem ar divu trešdaļu locekļu balsu vairākumu. Ja nav vienprātības par to, vai jautājums ir būtisks vai ne, šo jautājumu uzskata par būtisku, ja vien Padome ar divu trešdaļu locekļu balsu vairākumu neizlemj citādi.

                     E.

                     Padome ir Asamblejas pakļautībā un atskaitās tai. Padome īsteno savas pilnvaras un funkcijas saskaņā ar šiem statūtiem, kā arī funkcijas, ko tai uzticējusi Asambleja. Padomes darbība atbilst Asamblejas lēmumiem, un tajā pienācīgi ņemti vērā Asamblejas ieteikumi, nodrošinot to pareizu un nepārtrauktu izpildi.

                     F.

                     Padome:

                                 1.

                                 sekmē apspriedes un sadarbību starp dalībniekiem;

                                 2.

                                 izskata un iesniedz Asamblejai Aģentūras darba programmas projektu un budžeta projektu;

                                 3.

                                 apstiprina Asamblejas sesiju organizēšanu, tostarp arī darba kārtības projekta sagatavošanu;

                                 4.

                                 izskata un Asamblejai iesniedz gada ziņojuma projektu par Aģentūras darbībām un citus ziņojumus, ko sagatavojis Sekretariāts saskaņā ar šo statūtu XI panta E punkta 3. apakšpunktu;

                                 5.

                                 sagatavo citus ziņojumus, ko var pieprasīt Asambleja;

                                 6.

                                 Aģentūras vārdā slēdz nolīgumus vai vienošanās ar valstīm, starptautiskām organizācijām un starptautiskām aģentūrām, pirms tam saņemot Asamblejas apstiprinājumu;

                                 7.

                                 pamato Asamblejas pieņemto darba programmu, lai to varētu īstenot Sekretariāts un lai tā atbilstu pieņemtajam budžetam;

                                 8.

                                 ir pilnvarota iesniegt jautājumus izskatīšanai Asamblejā; kā arī

                                 9.

                                 nepieciešamības gadījumā izveido tās pakļautībā esošas struktūras saskaņā ar VIII panta B punktu un pieņem lēmumu par to darba uzdevumiem un darbības periodu.

            XI   pants

            Sekretariāts

                     A.

                     Sekretariāts palīdz Asamblejai, Padomei un to pakļautībā esošajām struktūrām pildīt to funkcijas. Sekretariāts īsteno citas funkcijas saskaņā ar šiem statūtiem, kā arī funkcijas, ko tai uzticējusi Asambleja vai Padome.

                     B.

                     Sekretariātam ir ģenerāldirektors, kas to vada un ir tā galvenā administratīvā amatpersona, kā arī citi nepieciešamie darbinieki. Ģenerāldirektoru uz četriem gadiem ieceļ Asambleja pēc Padomes ieteikuma, un šo termiņu var pagarināt uz vēl četriem gadiem, bet ne ilgāk.

                     C.

                     Ģenerāldirektors atskaitās Asamblejai un Padomei, tajā skaitā arī par Sekretariāta personāla pieņemšanu darbā, Sekretariāta struktūru un darbību. Vislielākā uzmanība, pieņemot darbā personālu un izveidojot darba nosacījumus, jāpievērš tam, lai nodrošinātu visaugstākos efektivitātes, kompetences un integritātes standartus. Pienācīgi ņem vērā to, ka ir svarīgi pieņemt darbiniekus pirmām kārtām no dalībvalstīm, nodrošinot pēc iespējas plašāku ģeogrāfisko pārstāvību, kā arī īpaši pievēršot uzmanību jaunattīstības valstu pienācīgai pārstāvībai un uzsverot dzimumu pārstāvības līdzsvaru.
                     Sagatavojot budžetu, ierosinājumus attiecībā uz personāla pieņemšanu darbā izvirza saskaņā ar principu, ka jāpieņem ne vairāk darbinieku, kā nepieciešams pienācīgai Sekretariāta pienākumu izpildei.

                     D.

                     Ģenerāldirektors vai tā iecelts pārstāvis bez balsstiesībām piedalās visās Asamblejas un Padomes sanāksmēs.

                     E.

                     Sekretariāts:

                                 1.

                                 izstrādā un Padomei iesniedz Aģentūras darba programmas projektu un budžeta projektu;

                                 2.

                                 īsteno Aģentūras darba programmu un tās lēmumus;

                                 3.

                                 sagatavo un Padomei iesniedz gada ziņojuma projektu par Aģentūras darbībām, kā arī citus ziņojumus, ko var pieprasīt Asambleja vai Padome;

                                 4.

                                 nodrošina administratīvu un tehnisku atbalstu Asamblejai, Padomei un to pakļautībā esošajām struktūrām;

                                 5.

                                 sekmē saziņu starp Aģentūru un tās dalībniekiem; kā arī

                                 6.

                                 nodrošina politikas ieteikumu apriti pēc to sniegšanas Aģentūras dalībniekiem saskaņā ar IV panta C punkta 2. apakšpunktu, kā arī sagatavo un iesniedz Asamblejai un Padomei ziņojumu par politikas ieteikumiem katras sesijas laikā. Ziņojumā Padomei ietver arī plānotos politikas ieteikumus saistībā ar gada darba programmas īstenošanu.

                     F.

                     Pildot savus pienākumus, ģenerāldirektors un citi darbinieki nelūdz un nesaņem norādījumus no kādas valdības vai citas Aģentūrā neietilpstošas struktūras. Sekretariāta ģenerāldirektors un citi darbinieki neveic darbības, kas var ietekmēt viņu starptautisko ierēdņu statusu, esot pakļautiem tikai Asamblejai un Padomei. Katrs dalībnieks ņem vērā ģenerāldirektora un citu darbinieku pakļautību starptautiskai struktūrai, pildot to pienākumus, un nemēģina ietekmēt šo pienākumu izpildi.

            XII   pants

            Budžets

                     A.

                     Aģentūras budžetu finansē no:

                                 1.

                                 dalībnieku obligātajām iemaksām, ko, pamatojoties uz Apvienoto Nāciju Organizācijas novērtējuma skalu, nosaka Asambleja;

                                 2.

                                 brīvprātīgām iemaksām; kā arī

                                 3.

                                 citiem iespējamajiem līdzekļiem

                           saskaņā ar finanšu noteikumiem, ko pieņem Asambleja, panākot vienprātību, kā noteikts šo statūtu IX panta G punktā. Finanšu noteikumi un budžets nodrošina Aģentūrai stabilu finansiālo pamatu, kā arī efektīvu un produktīvu Aģentūras darbību īstenošanu, kā noteikts darba programmā. Obligātās iemaksas nodrošina finansējumu pamatdarbībām un administratīvajām izmaksām.

                     B.

                     Aģentūras budžeta projektu sagatavo Sekretariāts, kas to iesniedz Padomei izskatīšanai. Padome to nosūta Asamblejai ar ieteikumu apstiprināt vai nosūta atpakaļ Sekretariātam pārskatīšanai un atkārtotai iesniegšanai.

                     C.

                     Asambleja uz četriem gadiem amatā ieceļ ārējo revidentu, ko pēc termiņa beigām var ievēlēt atkārtoti. Pirmā revidenta amata termiņš ir divi gadi. Revidents veic Aģentūras atskaišu revīziju, pauž novērojumus un izstrādā nepieciešamos ieteikumus attiecībā uz vadības efektivitāti un iekšējo finanšu kontroli.

            XIII   pants

            Juridiskais statuss, privilēģijas un imunitāte

                     A.

                     Aģentūrai ir starptautiskas juridiskās personas statuss. Katra dalībnieka teritorijā un saskaņā ar tā valsts tiesību aktiem Aģentūrai ir nodrošināta tāda valsts tiesībspēja, kāda var būt nepieciešama tās funkciju un uzdevumu pildīšanai.

                     B.

                     Dalībnieki pieņem lēmumus saistībā ar atsevišķu vienošanos par privilēģijām un imunitāti.

            XIV   pants

            Attiecības ar citām organizācijām

         Saskaņā ar Asamblejas apstiprinājumu Padome ir pilnvarota Aģentūras vārdā slēgt nolīgumus, dibinot piemērotas attiecības ar ANO un citām organizācijām, kuru darbs ir saistīts ar Aģentūras darbu. Šo statūtu noteikumi neskar neviena dalībnieka tiesības un saistības, ko nosaka jebkurš no spēkā esošajiem starptautiskajiem līgumiem.

            XV   pants

            Grozījumi, atcelšana un pārskatīšana

                     A.

                     Grozījumus šajos statūtos var ierosināt jebkurš dalībnieks. Ģenerāldirektors sagatavo ierosinātā grozījuma apstiprinātas kopijas un iesniedz visiem dalībniekiem vismaz deviņdesmit dienas pirms grozījuma izskatīšanas Asamblejā.

                     B.

                     Grozījumi stājas spēkā attiecībā uz visiem dalībniekiem:

                                 1.

                                 kad saņemts Asamblejas apstiprinājums pēc tam, kad izskatīti Padomes iesniegtie novērojumi par katru ierosināto grozījumu; un

                                 2.

                                 kad visi dalībnieki ir piekrituši piemērot grozījumus saskaņā ar to attiecīgajiem konstitucionālajiem procesiem. Dalībnieki pauž savu piekrišanu piemērot grozījumus, iesniedzot attiecīgu instrumentu XX panta A punktā minētajai depozitārei valdībai.

                     C.

                     Jebkurā laikā, kad pagājuši pieci gadi kopš šo statūtu stāšanās spēkā saskaņā ar XIX panta D punktu, dalībnieks var atsaukt savu dalību Aģentūrā, rakstiski par to informējot XX panta A punktā minēto depozitāri valdību, kas nekavējoties informē Padomi un visus dalībniekus.

                     D.

                     Šāds atsaukums stājas spēkā tā gada beigās, kad tas ir ticis iesniegts. Dalībnieka dalības atsaukums Aģentūrā neskar šā dalībnieka līgumsaistības, ko tas uzņēmies saskaņā ar V panta B punktu, vai finanšu saistības par gadu, kurā tas iesniedzis dalības atsaukumu.

            XVI   pants

            Strīdu izšķiršana

                     A.

                     Dalībnieki jebkādus strīdus savā starpā attiecībā uz šo statūtu interpretāciju vai piemērošanu izšķir mierīgā ceļā saskaņā ar ANO Hartas 2. panta 3. punktu un šajā saistībā rod risinājumu, izmantojot ANO Hartas 33. panta 1. punktā noteiktos līdzekļus.

                     B.

                     Padome var sekmēt strīdu izšķiršanu, izmantojot līdzekļus, ko tā uzskata par piemērotiem, tostarp arī piedāvāt starpniecību, aicināt strīdā iesaistītos dalībniekus sākt strīdu izšķiršanas procesu pēc viņu izvēles un ieteikt termiņu jebkurai procedūrai, par kuru notikusi vienošanās.

            XVII   pants

            Tiesību atņemšana uz laiku

                     A.

                     Jebkuram Aģentūras dalībniekam, kas kavē savas finanšu iemaksas Aģentūrai, nav tiesības balsot, ja šis kavējums sasniedz vai pārsniedz iemaksas summu par diviem iepriekšējiem gadiem. Taču Asambleja var ļaut šim dalībniekam balsot, ja tā ir pārliecināta, ka maksājums tiek kavēts no dalībnieka neatkarīgu apstākļu dēļ.

                     B.

                     Dalībniekam, kas sistemātiski pārkāpj šo statūtu noteikumus vai jebkuru citu vienošanos, ko tas noslēdzis saskaņā ar šiem statūtiem, pēc Padomes ieteikuma Asambleja var atņemt Aģentūras dalībnieka privilēģijas un tiesības ar divu trešdaļu klātesošo un balsstiesīgo dalībnieku balsu vairākumu.

            XVIII   pants

            Aģentūras mītnes vieta

         Aģentūras mītnes vietu nosaka Asamblejas pirmajā sesijā.

            XIX   pants

            Parakstīšana, ratifikācija, stāšanās spēkā un pievienošanās

                     A.

                     Šos statūtus visas VI panta A punktā noteiktās ANO un reģionālo starpvaldību ekonomikas integrācijas organizāciju dalībvalstis var parakstīt dibināšanas konferencē. Statūtus ir iespējams parakstīt līdz to spēkā stāšanās brīdim.

                     B.

                     Statūtu VI panta A punktā noteiktās valstis un reģionālās starpvaldību ekonomikas integrācijas organizācijas, kas nav parakstījušas šos statūtus, var tiem pievienoties pēc tam, kad Asambleja ir apstiprinājusi to dalību saskaņā ar VI panta B punkta 2. apakšpunktu.

                     C.

                     Piekrišana uzņemties šajos statūtos noteiktās saistības tiek pausta, iesniedzot depozitārei valdībai ratifikācijas vai pievienošanās instrumentu. Šo statūtu ratifikācija vai pievienošanās tiem stājas spēkā saskaņā ar valstu attiecīgajām konstitucionālajām procedūrām.

                     D.

                     Šie statūti stājas spēkā trīsdesmitajā dienā pēc dienas, kad deponēts divdesmit piektais ratifikācijas instruments.

                     E.

                     Attiecībā uz valstīm un reģionālajām starpvaldību ekonomikas integrācijas organizācijām, kas iesniegušas ratifikācijas vai pievienošanās instrumentu pēc šo statūtu stāšanas spēkā, šie statūti stājas spēkā trīsdesmitajā dienā pēc dienas, kad deponēts attiecīgais instruments.

                     F.

                     Nedrīkst piemērot nekādus izņēmumus attiecībā ne uz vienu no šo statūtu noteikumiem.

            XX   pants

            Depozitāre valdība, reģistrācija un autentiskais teksts

                     A.

                     Vācijas Federatīvās Republikas valdība tiek noteikta kā šo statūtu un jebkura ratifikācijas vai pievienošanās instrumenta depozitāre.

                     B.

                     Depozitāre valdība reģistrē Statūtus saskaņā ar ANO Hartas 102. pantu.

                     C.

                     Šos statūtus, kas sagatavoti angļu valodā, glabā depozitāres valdības arhīvos.

                     D.

                     Depozitāre valdība nosūta šo statūtu apstiprinātas kopijas to valstu valdībām vai reģionālo starpvaldību ekonomikas integrācijas organizāciju izpildvaras iestādēm, kas tos ir parakstījušas vai kuru dalība ir apstiprināta saskaņā ar VI panta B punkta 2. apakšpunktu.

                     E.

                     Depozitāre valdība nekavējoties informē visas šo statūtu parakstītājas puses par katra ratifikācijas instrumenta iesniegšanas datumu un Statūtu spēkā stāšanās datumu.

                     F.

                     Depozitāre valdība nekavējoties informē visas šo statūtu parakstītājas puses un citus dalībniekus par datumiem, kad valstis vai reģionālās starpvaldību ekonomikas integrācijas organizācijas kļūst par Aģentūras dalībniekiem.

                     G.

                     Depozitāre valdība nekavējoties nosūta jaunos dalības pieteikumus izskatīšanai visiem Aģentūras dalībniekiem saskaņā ar VI panta B punkta 2. apakšpunktu.

            TO APLIECINOT, šos statūtus ir parakstījušas attiecīgi pilnvarotas personas.
            Parakstīts Bonnā 2009. gada 26. janvārī vienā eksemplārā angļu valodā.


title: Eiropas Parlamenta Lēmums (ES) 2015/1698 (2015. gada 29. aprīlis) par kopuzņēmuma “Kurināmā elementi un ūdeņradis” 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/384

      EIROPAS PARLAMENTA LĒMUMS (ES) 2015/1698
      (2015. gada 29. aprīlis)
      par kopuzņēmuma “Kurināmā elementi un ūdeņradis” 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā kopuzņēmuma “Kurināmā elementi un ūdeņradis” 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Kopuzņēmuma “Kurināmā elementi un ūdeņradis” 2013. finanšu gada pārskatiem un Kopuzņēmuma atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Kopuzņēmumam par 2013. finanšu gada budžeta izpildi (05306/2015 – C8-0049/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 209. pantu,

                  —

                  ņemot vērā Padomes 2008. gada 30. maija Regulu (EK) Nr. 521/2008, ar ko izveido kopuzņēmumu “Kurināmā elementi un ūdeņradis” (5),

                  —

                  ņemot vērā Padomes 2014. gada 6. maija Regulu (ES) Nr. 559/2014, ar ko izveido kopuzņēmumu “Kurināmā elementi un ūdeņradis 2” (6), un jo īpaši tās 1. panta 2. punktu un 12. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (7),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (8),

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0112/2015),

         1.

            apstiprina kopuzņēmuma “Kurināmā elementi un ūdeņradis” 2013. finanšu gada pārskatus;

         2.

            uzdod priekšsēdētājam šo lēmumu nosūtīt kopuzņēmuma “Kurināmā elementi un ūdeņradis 2” izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 452, 16.12.2014., 67. lpp.

         (2)  OV C 452, 16.12.2014., 68. lpp.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 153, 12.6.2008., 1. lpp.

         (6)  OV L 169, 7.6.2014., 108. lpp.

         (7)  OV L 357, 31.12.2002., 72. lpp.

         (8)  OV L 38, 7.2.2014., 2. lpp.


title: Padomes Lēmums (KĀDP) 2017/350 (2017. gada 27. februāris), ar ko groza Lēmumu 2012/642/KĀDP par ierobežojošiem pasākumiem pret Baltkrieviju

text:
               28.2.2017

               LV

               Eiropas Savienības Oficiālais Vēstnesis

               L 50/81

         PADOMES LĒMUMS (KĀDP) 2017/350
   (2017. gada 27. februāris),
   ar ko groza Lēmumu 2012/642/KĀDP par ierobežojošiem pasākumiem pret Baltkrieviju
   Eiropas Savienības Padome,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 15. oktobrī pieņēma Lēmumu 2012/642/KĀDP (1).

               (2)

               Pamatojoties uz Lēmuma 2012/642/KĀDP pārskatīšanu, ierobežojošie pasākumi pret Baltkrieviju būtu jāpagarina līdz 2018. gada 28. februārim.

               (3)

               Turklāt Padome ir vienojusies, ka dalībvalstis var atļaut uz Baltkrieviju eksportēt biatlona aprīkojumu saskaņā ar piemērojamajiem licencēšanas noteikumiem.

               (4)

               Tādēļ Lēmums 2012/642/KĀDP būtu attiecīgi jāgroza.

               (5)

               Lai nodrošinātu šajā lēmumā paredzēto pasākumu efektivitāti, šim lēmumam būtu jāstājas spēkā nekavējoties,

         IR PIEŅĒMUSI ŠO LĒMUMU.
   1. pants
   Lēmumu 2012/642/KĀDP groza šādi:

               1)

               lēmuma 2. pantam pievieno šādu punktu:
               “3.   Lēmuma 1. pantu nepiemēro biatlona aprīkojumam, kas atbilst specifikācijām, kuras ir definētas Starptautiskās Biatlona federācijas (IBU) sacensību un turnīru noteikumos.”;

               2)

               lēmuma 8. pantu aizstāj ar šādu:
               “8. pants
               1.   Šo lēmumu piemēro līdz 2018. gada 28. februārim.
               2.   Šo lēmumu regulāri pārskata un attiecīgi atjauno vai groza, ja Padome uzskata, ka tā mērķi nav sasniegti.”

         2. pants
   Šis lēmums stājas spēkā dienā, kad tas publicēts Eiropas Savienības Oficiālajā Vēstnesī.

      Briselē, 2017. gada 27. februārī

            Padomes vārdā –

            priekšsēdētājs

         K. MIZZI

      (1)  Padomes Lēmums 2012/642/KĀDP (2012. gada 15. oktobris) par ierobežojošiem pasākumiem pret Baltkrieviju (OV L 285, 17.10.2012., 1. lpp.).


title: 2008/511/EK: Eiropas Parlamenta 2007. gada 24. aprīļa Lēmums par Eiropas Rasisma un ksenofobijas uzraudzības centra 2005. finanšu gada budžeta izpildes apstiprināšanu

text:
               15.7.2008

               LV

               Eiropas Savienības Oficiālais Vēstnesis

               L 187/92

         EIROPAS PARLAMENTA
   2007. gada 24. aprīļa Lēmums
   par Eiropas Rasisma un ksenofobijas uzraudzības centra 2005. finanšu gada budžeta izpildes apstiprināšanu
   (2008/511/EK)
   EIROPAS PARLAMENTS,
   ņemot vērā Eiropas Rasisma un ksenofobijas uzraudzības centra 2005. finanšu gada galīgos pārskatus (1),
   ņemot vērā Revīzijas palātas Ziņojumu par Eiropas Rasisma un ksenofobijas uzraudzības centra 2005. finanšu gada pārskatiem, ar Centra atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 1997. gada 2. jūnija Regulu (EK) Nr. 1035/97 par Eiropas Novērošanas centra izveidi rasisma un ksenofobijas jautājumos (4) un it īpaši tās 12.a pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0118/2007),

               1.

               sniedz Eiropas Rasisma un ksenofobijas uzraudzības centra direktoram apstiprinājumu par centra 2005. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Rasisma un ksenofobijas uzraudzības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 266, 31.10.2006., 46. lpp.

      (2)  OV C 312, 19.12.2006., 93. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 151, 10.6.1997., 1. lpp. Regulā grozījumi izdarīti ar Regulu (EK) Nr. 1652/2003 (OV L 245, 29.9.2003., 33. lpp.).

      (5)  OV L 357, 31.12.2002., 72. lpp.

    ---documentbreak---

               15.7.2008

               LV

               Eiropas Savienības Oficiālais Vēstnesis

               L 187/93

         EIROPAS PARLAMENTA
   2007. gada 24. aprīļa Rezolūcija
   ar konstatējumiem, kas ir neatņemama daļa no lēmuma par Eiropas Rasisma un ksenofobijas uzraudzības centra 2005. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Rasisma un ksenofobijas uzraudzības centra 2005. finanšu gada galīgos pārskatus (1),
   ņemot vērā Revīzijas palātas Ziņojumu par Eiropas Rasisma un ksenofobijas uzraudzības centra 2005. finanšu gada pārskatiem, ar Centra atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 1997. gada 2. jūnija Regulu (EK) Nr. 1035/97 par Eiropas Novērošanas centra izveidi rasisma un ksenofobijas jautājumos (4) un it īpaši tās 12.a pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0118/2007),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2005. gada 31. decembrī, ir ticami un ka notikušie darījumi kopumā ir likumīgi un pareizi;

               B.

               tā kā 2006. gada 27. aprīlī Parlaments sniedza centra direktoram apstiprinājumu par tā 2004. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           pauž bažas par anulēto pārnesumu lielo apmēru, it īpaši I sadaļā (personāla izdevumi),

                           —

                           ir noraizējies par Revīzijas palātas konstatētajiem pārkāpumiem konkursa procedūrās un pasūtījumu piešķiršanā,

         Vispārējas piezīmes attiecībā uz vairumu ES aģentūru, kuru budžeta izpilde ir jāapstiprina atsevišķi

               1.

               uzskata, ka aizvien pieaugošais Kopienas aģentūru skaits un dažu aģentūru darbība, šķiet, neiekļaujas vispārējā pamatievirzē un ka atsevišķu aģentūru uzdevumi ne vienmēr atspoguļo Eiropas Savienības faktiskās vajadzības un tās pilsoņu cerības, un konstatē, ka kopumā aģentūrām ne vienmēr ir laba reputācija un labas atsauksmes presē;

               2.

               tādēļ aicina Komisiju noteikt vispārēju pamatievirzi attiecībā uz jaunu Kopienas aģentūru izveidi un ikreiz pirms jaunas aģentūras izveides iesniegt izmaksu un guvumu analīzi, vienlaikus raugoties, lai nenotiktu nekāda darbību pārklāšanās starp aģentūrām vai ar citu Eiropas organizāciju uzdevumiem;

               3.

               aicina Revīzijas palātu pirms attiecīgā lēmuma pieņemšanas Parlamentā sniegt atzinumu par izmaksu un guvumu analīzi;

               4.

               aicina Komisiju ik pēc pieciem gadiem iesniegt pētījumu par ikvienas esošās aģentūras pievienoto vērtību; aicina visas attiecīgās institūcijas aģentūras pievienotās vērtības negatīva novērtējuma gadījumā īstenot nepieciešamos pasākumus, no jauna formulējot konkrētās aģentūras pilnvaras vai slēdzot to;

               5.

               ņemot vērā regulatīvo aģentūru pieaugošo skaitu, pauž nožēlu, ka vēl nav pabeigtas sarunas saistībā ar iestāžu nolīguma projektu par šo aģentūru darbības pamatnoteikumiem, un aicina Komisijas kompetentos dienestus sadarbībā ar Revīzijas palātu darīt visu iespējamo, lai ātri noslēgtu šādu nolīgumu;

               6.

               konstatē, ka sakarā ar Komisijai deleģēto atbildību par budžeta pareizu izpildi ir nepieciešama ciešāka aģentūru piesaiste Komisijai; aicina Komisiju un Padomi veikt visus vajadzīgos pasākumus, lai Komisijai līdz 2007. gada 31. decembrim paredzētu tādu pārstāvību regulatīvās aģentūras uzraugošās struktūrās, kas tai ļautu bloķēt lēmumu pieņemšanu, kā arī jau sākotnēji nodrošināt šādu pārstāvību jaunu aģentūru dibināšanas gadījumā;

               7.

               aicina Revīzijas palātu savā gada pārskatā izveidot papildu nodaļu par visām aģentūrām, kuru budžeta izpilde jāapstiprina saskaņā ar Komisijas pārskatiem, lai gūtu skaidrāku priekšstatu par ES līdzekļu izlietojumu aģentūrās;

               8.

               atgādina principu, saskaņā ar kuru visas Kopienas aģentūras, gan subsidētās, gan nesubsidētās, ir pakļautas Parlamentam attiecībā uz to budžeta izpildes apstiprināšanu, pat gadījumos, kad saskaņā ar šo aģentūru izveides tiesību aktiem darbojas budžeta izpildes apstiprināšanas lēmējinstitūcija;

               9.

               aicina Revīzijas palātu veikt izpildes revīzijas visās aģentūrās un ziņot par to rezultātiem attiecīgajām Parlamenta komitejām, tai skaitā Budžeta kontroles komitejai;

               10.

               atzīmē, ka aģentūru skaits pastāvīgi pieaug un ka saskaņā ar Komisijas politisko atbildību par aģentūru darbību, kura ietver daudz vairāk par vienkāršu materiāltehnisku atbalstu, Komisijas ģenerāldirektorātiem, kas nodarbojas ar aģentūru izveidi un uzraudzību, vēl jo vairāk ir jāizstrādā kopēja pieeja visām aģentūrām; uzskata, ka struktūra, kas līdzīga tai, kuru aģentūras ir izveidojušas koordinācijas nodrošināšanai starp attiecīgajiem ģenerāldirektorātiem, būtu pragmatisks veids, kā virzīties uz Komisijas kopēju pieeju visiem ar aģentūrām saistītajiem jautājumiem;

               11.

               aicina Komisiju uzlabot aģentūrām paredzēto administratīvo un tehnisko atbalstu, ņemot vērā Kopienas administratīvo noteikumu pieaugošo sarežģītību un tehniskās problēmas;

               12.

               konstatē, ka nevienā no Kopienas aģentūrām nav disciplināras struktūras, un aicina Komisijas dienestus īstenot nepieciešamos pasākumus, lai ātri ieviestu atbilstīgu mehānismu;

               13.

               atzinīgi vērtē ES aģentūru darba koordinēšanas ievērojamo uzlabošanos, kas ļauj tām risināt biežāk sastopamās problēmas un padara efektīvāku sadarbību ar Komisiju un Parlamentu;

               14.

               uzskata, ka jāturpina un jāvērš plašumā vairāku aģentūru īstenotā kopēja atbalsta dienesta izveide nolūkā saskaņot šo aģentūru datorizētās finanšu pārvaldības sistēmas ar atbilstīgajām Komisijas sistēmām;

               15.

               aicina aģentūras uzlabot sadarbību un salīdzināšanu ar attiecīgās nozares dalībniekiem; mudina Komisiju veikt pasākumus, kurus tā uzskata par nepieciešamiem, lai aģentūrām palīdzētu uzlabot reputāciju un pastiprināt to darbību atpazīstamību;

               16.

               aicina Komisiju ierosināt aģentūru gada pārskatu formas saskaņošanu un izstrādāt darbības rezultātu rādītājus, kas ļautu salīdzināt to efektivitāti;

               17.

               aicina aģentūras katra gada sākumā iesniegt darbības rezultātu rādītājus, kas ļautu novērtēt to darbu;

               18.

               aicina visas aģentūras vairāk izmantot SMART pieeju uzdevumu noteikšanā, kas palīdzētu reālāk veikt plānošanu un sasniegt mērķus;

               19.

               piekrīt Revīzijas palātas viedoklim, ka arī Komisija ir atbildīga par aģentūru (finanšu) pārvaldību; tāpēc mudina Komisiju uzraudzīt, kā arī vajadzības gadījumā vadīt dažādo aģentūru pārvaldību un sniegt tām nepieciešamo palīdzību, it īpaši saistībā ar konkursa procedūru pareizu piemērošanu, darbā pieņemšanas procedūru pārredzamību, pareizu finanšu pārvaldību (līdzekļu nepilnīgs izlietojums un pārāk lielu izdevumu iekļaušana budžetā) un, kas ir vissvarīgākais, iekšējās kontroles sistēmas noteikumu pareizu piemērošanu;

               20.

               uzskata, ka aģentūru darba programmās to ieguldījums jāizsaka darbības izteiksmē un izmantojot izmērāmus rādītājus un ka pienācīga uzmanība jāvelta Komisijas izstrādātajiem iekšējās kontroles standartiem;

         Īpašas piezīmes

               21.

               atzīmē, ka, lai gan centra saistību apropriāciju līmenis 2005. gadam pārsniedza 90 %, tika atklāts, ka pārnesti vairāk nekā 50 % administratīvajiem izdevumiem paredzēto saistību apropriāciju un ka kopumā pārnesto apropriāciju atcelšanas līmenis bijis augsts (no 15 līdz 25 % atkarībā no sadaļas); aicina centru uzlabot izdevumu plānošanu un to izlietojuma uzraudzību; uzsver, ka pārvietojumi starp budžeta pozīcijām jāpamato un jādokumentē saskaņā ar spēkā esošajiem noteikumiem;

               22.

               atzīmē, ka netika ieviesta uz darbību pamatota pārvaldība, neņemot vērā centra finanšu noteikumus, kas paredz tās ieviešanu, pamatojoties uz tiem pašiem pamatprincipiem, kurus piemēroja vispārējam budžetam nolūkā uzlabot darba rezultātu uzraudzību; aicina centru iesniegt darba programmu, kas tā ieguldījumu izsaka darbības izteiksmē un izmantojot izmērāmus rādītājus;

               23.

               atzīmē, ka centram nav sistēmas iekārtu iegādes plānošanai un pārvaldībai un ka centrs neveic cikliskas inventāra uzskaites pārbaudes, lai gan tas uzlabotu šādas uzskaites uzticamību; aicina centru novērst šo situāciju;

               24.

               atzīmē, ka centra iekšējās kontroles sistēmā tika konstatētas dažādas nepilnības, piemēram, nebija aprakstītas kredītrīkotāja noteiktās finanšu ķēdes, grāmatvedis nebija apstiprinājis sistēmas, ar kuru palīdzību kredītrīkotājs un viņa deleģētās personas tam piegādāja informāciju, netika stingri piemērots pienākumu nošķiršanas princips, it īpaši attiecībā uz uzsākšanas un pārbaudes pienākumiem; aicina centru attiecībā uz saistībām paredzēt iepriekšējās pārbaudēs izmantojamu pareizas finanšu pārvaldības kritēriju sarakstu;

               25.

               aicina centru pilnībā piemērot noteikumu, saskaņā ar kuru atlases komisijas locekļu pakāpei vienmēr jābūt tādai pašai kā aizpildāmās amata vietas pakāpei vai augstākai;

               26.

               atzīmē, ka centra izsludinātajos konkursa uzaicinājumos nav pietiekami skaidrotas piedāvājumu minimālās kvalitātes prasības un cenu faktoru indeksācija; aicina centru stingri piemērot konkursa uzaicinājuma noteikumus.

      (1)  OV C 266, 31.10.2006., 46. lpp.

      (2)  OV C 312, 19.12.2006., 93. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 151, 10.6.1997., 1. lpp. Regulā grozījumi izdarīti ar Regulu (EK) Nr. 1652/2003 (OV L 245, 29.9.2003., 33. lpp.).

      (5)  OV L 357, 31.12.2002., 72. lpp.

      (6)  OV L 340, 6.12.2006., 80. lpp.


title: Padomes Lēmums (2000. gada 16. martā) par WIPO Līguma par autortiesībām un WIPO Līguma par izpildījumu un fonogrammām apstiprināšanu Eiropas Kopienas vārdā

text:
Svarīgs juridisks paziņojums

|

32000D0278

Oficiālais Vēstnesis L 089 , 11/04/2000 Lpp. 0006 - 0007

		Padomes Lēmums(2000. gada 16. martā)par WIPO Līguma par autortiesībām un WIPO Līguma par izpildījumu un fonogrammām apstiprināšanu Eiropas Kopienas vārdā [1](2000/278/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 47. panta 2. punktu, 55. un 95. pantu saistībā ar 300. panta 2. punkta pirmo teikumu un 300. panta 3. punkta otro daļu,ņemot vērā Komisijas priekšlikumu [2],ņemot vērā Eiropas Parlamenta piekrišanu [3],tā kā:(1) WIPO Līgums par autortiesībām (WCT) un WIPO Līgums par izpildījumu un fonogrammām (WPPT), kas pieņemti 1996. gada 20. decembrī Ženēvā Pasaules intelektuālā īpašuma organizācijas aizgādībā, palīdzēs saglabāt darbu un citu priekšmetu līdzsvarotu aizsardzību laikā, vienlaikus nodrošinot publisku piekļuvi materiāliem caur tīkliem.(2) Kopienas kompetence slēgt starptautiskus nolīgumus un līgumus vai tiem pievienoties ne tikai ir tieši noteikta ar Līgumu, bet var arī izrietēt no citiem Līguma noteikumiem un tiesību aktiem, kurus Kopienas iestādes pieņēmušas, ievērojot minētos Kopienas iestāžu noteikumus.(3) WCT un WPPT priekšmets lielā mērā atbilst Kopienas direktīvām šajā jomā.(4) No tā izriet, ka WCT un WPPT apstiprināšana attiecas gan uz Kopienu, gan dalībvalstīm.(5) Tāpēc WCT un WPPT ir jāapstiprina Kopienas vārdā, ņemot vērā tās kompetenci šajos jautājumos.(6) Kopiena jau ir parakstījusi WCT un WPPT, kas vēl galīgi jānoslēdz.(7) Kopienas noslēgšanas dokumentu deponēšanai jānotiek iespējami vienlaicīgi ar dalībvalstu ratificēšanas aktu deponēšanu,IR PIEŅĒMUSI ŠĀDU LĒMUMU.1. pants1. Ar šo Kopienas vārdā tiek apstiprināts WIPO Līgums par autortiesībām (WCT), ņemot vērā Kopienas kompetenci šajos jautājumos.2. Ar šo Kopienas vārdā tiek apstiprināts WIPO Līgums par izpildījumu un fonogrammām (WPPT), ņemot vērā Kopienas kompetenci šajos jautājumos.3. Līgumu teksti ir pievienoti šim lēmumam.2. pantsPadomes priekšsēdētājs ar šo tiek pilnvarots noslēgšanas dokumentus nodot glabāšanā Pasaules intelektuālā īpašuma organizācijas ģenerāldirektoram no tās dienas, kurā dalībvalstīs būs jānodrošina to Eiropas Parlamenta un Padomes pasākumu stāšanās spēkā, kas ir nepieciešami, lai piemērotu pastāvošos Kopienas tiesību aktus pienākumiem, kas izriet no WCT un WPPT.3. pants1. Ar šo Komisija tiek pilnvarota pārstāvēt Kopienu WCT un WPPT minēto Asambleju sanāksmēs.2. Visos jautājumos, kas ir Kopienas kompetencē, Komisija apspriež WCT un WPPT Asamblejās Kopienas vārdā saskaņā ar piemērojamām EK Līguma normām, jo īpaši tā 300. pantu.3. Kopienas viedokli, ko tā var pieņemt Asamblejās, sagatavo attiecīgā Padomes darba grupa.Briselē, 2000. gada 16. martāPadomes vārdā —priekšsēdētājsF. Seixas da Costa[1] Divi paziņojumi par šo lēmumu ir izklāstīti OV C 103, 11.4.2000., 1. lpp.[2] OV C 165, 30.5.1998., 8. lpp.[3] 2000. gada 16. februāra piekrišana (vēl nav publicēta Oficiālajā Vēstnesī).--------------------------------------------------